钦定古今图书集成/理学汇编/学行典/第204卷 > 徐洪
## 钦定古今图书集成/理学汇编/学行典/第204卷 > 徐洪

按《武进县志》：“徐洪，字耀寰，平居手不释卷。父丧，哀毁
成疾，笃甚，医者劝肉食，号恸不从。事母孝养不衰。兄
弟友爱，洪独任家事，不以烦兄，曰：‘恐兄以饔飧分读
书志也’。兄殁，哀恸如父母丧，抚侄如己子。辛巳岁，道
馑相望，洪方并日而食，夜拾遗金二十两，立待其人
至还之。人泣谢曰：‘吾鬻产救饥，今阖门皆荷君存活’”
矣。子经，进士。真定府推官封洪如其官。